

 REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | DJEČJI VRTIĆ OGLEDALCEERNESTINOVO |

KLASA: 601-02/23-05/12

URBROJ: 2158-109-02-23-2

Ernestinovo, 15. rujna 2023. g.

Na temelju članka 48. stavka 4. Zakona o predškolskom odgoju i obrazovanju („Narodne novine“ br. 10/97., 107/07., 94/13, 98/19, 57/22) te članka 50. Statuta Dječjeg vrtića Ogledalce Ernestinovo KLASA: 012-03/22-01/2, URBROJ: 2158-109-02-22-1, od 19. srpnja 2022. g. Upravno vijeće Dječjeg vrtića Ogledalce Ernestinovo na svojoj 45. sjednici održanoj dana 15 . rujna 2023. g. donosi

**I. IZMJENA I DOPUNA ODLUKE**

**o** **mjerilima za naplatu usluga Dječjeg vrtića Ogledalce Ernestinovo od roditelja - korisnika**

Članak 1.

Mijenja se članak 7. i sada glasi:

Za dijete koje ima prebivalište na području Općine Ernestinovo sudjelovanje (učešće) roditelja (korisnika usluge) u financiranju ekonomske cijene redovnog programa Vrtića određuje se u istom iznosu za sve roditelje, bez obzira na visinu prihoda i materijalne prilike obitelji.

Sudjelovanje (učešće) roditelja (korisnika usluge) u financiranju ekonomske cijene redovitog programa iz članka 5. ove Odluke iznosi mjesečno:

1. poludnevni – vrtićki program bez ručka – 65,00 EUR
2. poludnevni – vrtićki program s ručkom - 80,00 EUR
3. cjelodnevni vrtićki program – 90,00 EUR
4. cjelodnevni jaslički program – 110,00 EUR

Sredstva iz prethodnog stavka se sukladno Odluci o izvršenju Proračuna uplaćuju u korist računa Vrtića. Razliku sredstava do pune cijene programa osigurava Općina Ernestinovo i drugi izvori iz članka 3. ove Odluke.

Djeca zaposlenika Jedinstvenog upravnog odjela općine Ernestinovo i djeca zaposlenika Vrtića, a koja nemaju prebivalište na području općine Ernestinovo, izjednačena su u pravima s djecom s prebivalištem na području općine Ernestinovo.

Članak 2.

Mijenja se članak 8. i sada glasi:

Za djecu s poteškoćama u razvoju s prebivalištem na području općine Ernestinovo koja pohađaju redovite programe Vrtića u trajanju kraćem od redovitih programa iz članka 2. ovog Pravilnika roditelji – korisnici usluge sklapaju s Vrtićem opservacijski ugovor čije je sklapanje uređeno Pravilnikom o upisima postupku i mjerilima upisa djece u Dječji vrtić Ogledalce Ernestinovo te sudjeluju u financiranju ekonomske cijene poludnevnog vrtićkog programa u iznosu od 65,00 EUR.

Za djecu s poteškoćama u razvoju s prebivalištem na području drugih jedinica lokalne samouprave, cijena sudjelovanja u programu iz stavka 1. ovog članka jednaka je ekonomskoj cijena poludnevnog vrtićkog programa bez ručka.

Članak 3.

Mijenja se članak 14. te sada glasi:

U Vrtić se mogu upisivati djeca s područja drugih jedinica lokalne samouprave samo ako su upisana sva djeca s prebivalištem na području Općine Ernestinovo koja su podnijela zahtjev.

Roditelji djece s područja drugih jedinica lokalne samouprave sudjeluju u financiranju ekonomske cijene redovnog programa Vrtića u istom iznosu za sve roditelje, bez obzira na visinu prihoda i materijalne prilike obitelji.

Roditelji iz stavka 2. ovog članka plaćaju puni iznos ekonomske cijene redovnog programa Vrtića o čemu s Vrtićem sklapaju Ugovor.

Iznimno od stavka 3. ovog članka, Vrtić je ovlašten umjesto s roditeljem, sklopiti ugovor s jedinicom lokalne samouprave prema prebivalištu djeteta. U slučaju da ta jedinica lokalne samouprave ne sufinancira cjelokupni iznos ekonomske cijene usluga, roditelj korisnik plaća razliku do pune ekonomske cijene.

Na roditelje s područja drugih lokalnih jedinica ne primjenjuju se odredbe članka 9. ove Odluke.

Članak 4.

Prijedlog I. Izmjena i dopuna Odluke o mjerilima za naplatu usluga Dječjeg vrtića Ogledalce Ernestinovo od roditelja – korisnika uputit će se Općinskom vijeću Općine Ernestinovo na daljnje postupanje.

Članak 5.

Ova Odluka bit će objavljena na mrežnoj stranici i oglasnoj ploči Dječjeg vrtića Ogledalce Ernestinovo.

PREDSJEDNIK UPRAVNOG VIJEĆA

Damir Matković, mag. iur.